
Pneumonia  infantum,  aliis  febris  acuta  pleuritica, 
morbus  pectoris  acutus  infantum  vocatur. 

Hic  morbus  infantes  saepissime  invadere  so- 
let cumque  aliis  morbis  summo  aegrotulorum  de- 
trimento confundi  solet,  verbi  causa  cum  catarrho 
suffocativo,  cum  dentitione  difficili,  maxime  au- 
tem cum  afFectibus  catari  halibus , quoniam  ab  bis 
incipere  consuevit,  quod  maxime  periculosum, 
quum  parentes  infantibus  remedia  domestica  dare 
soleant,  quibus  auxilium  iis  ferri  credunt,  sed 
morbum  ad  fastigium  evehunt.  Tam  frequenter 
autem  infantes  pneumonia  corripit,  ut  Heimius 
vir  Illustris  atque  medicus  celeberrimus,  i) 


i)  Horn’s  Arcliiv  1810.  III,  S.  332.  u.  s.  w# 

ex  quatuor  infantibus,  qui  ex  vulgari  medicorum 
opinione  dentitione  difficili,  aut  vermibus,  aut  fe- 
bribus nervosis  quae  dicuntur  laborant,  tres  in- 
flammationibus occultis  conflictari  contendat,  qua- 
rum maximam  partem  pneumonias  esse  eibi  per- 
suasum habet,  beatus  vero  Ileckerus  i)  plurimos 
infantum  morbos  acutos  primo  stadio  cum  pneu- 
monia aut  cum  affectibus  pulmonum  localibus 
acutis  conjunctos  esse,  affirmet. 

ili  <3(  - • Diagnosis. 

Pneumonia  infantum  difficulter  dignoscitur, 
quod  hi  dolores,  affectus  suos  sensationesque 
medico  significare  non  possunt,  ideoque  sym- 
ptomata multo  obscuriora  referunt.  Symptomata 
eminentissima  e functione  pulmonum  vel  impe- 
dita vel  suppressa  existunt»  Signa  pathognomo- 
nica  haec  habentur:  febris  acuta,  tussis  vehemens 
cum  respiratione  anxia  et  frequentissima , quae 
praesertim  signum  maximum  in  infantibus  est, 
qui  nondum  sermonem  explicare  possunt.  — 

Febris  vehemens  est;,  quae  typo  continuae 
rwnitfentis  adstricta,  vespere  et  ante  mediam 


i)  lltcker»  Kinderkrankhciten  S.  629. 

noctem  exacerbatur,  quo  tempore,  ut  in  ceterorum 
morborum  exacerbationibus  fieri  solet,  omnia 
symptomata  augescunt*  Pulsus  est  frequentis- 
simus,  celerrimus,  durus,  atque  parvus,  quod 
sanguinis  circuitus  in  pulmonibus  impeditus  est, 
ideoque  infans  magis  diaphragmatis  et  musculo- 
rum abdominis  ope  respirat  quam  pectoris  muscu- 
lorum, indeque  pulmones  non  expandi  possunt. 
In  infantibus  bimestribus  trimestribusve  pulsus  fre- 
quentia per  sexagesimam  horae  partem  ad  150 
140  usque  ictus  augetur*  Tum  contractus  est 
pulsus  ac  prementi  digito  vehementer  resistens, 
quare  a pulsu  irritato  et  spasmodico  facile  discerni 
potest.  — 

Tussis  praesertim  initio  morbi y sicca,  vehe- 
mens, in  exacerbationibus  v aegrotulos  maxime  ex- 
cruciat* Provecto  morbo  per  tussim  sputa  serosa, 
mucosa,  1)  lymphatica,  saepe  sanguinea,  purifor- 
mia  rejiciuntur.  Schaferus  2)  autem  sputa  san- 
guinea rarissima  esse  profert.  — Omnino  quo  ju- 
niores et  teneriores  infantes  sunt,  eo  minus  sputa 


1)  Hecker’s  Kinderhranldieiten.  S.  632. 

2)  Horns  Archiv  181 1.  Iui.  u,  Aug.  S,  129. 

rejicientur,  nam,  si  etiam  existunt,  ab  his  lacten- 
tibus devorantur. 

Inspiratio  profunda,  quum  dolores  aliique 
affectus  inde  nascuntur,  impedita  est,  infantes 
«aque  non  pectoris  sed  abdominis  ope  spirant. 
Exspiratio  brevissima  et  accelerata  et  calida  esse 
•Olet.  Si  aegro tulus  inspirat,  sensationem  anxiam 
quam  in  facie  videmus,  vultum  distortum  refert, 
perinde  tussis  vehemens  nascitur,  et  infantes  va- 
gtre  incipiunt.  I„  summo  morbi  gradu  alae  na- 
rium  per  inspirationes  dilatantur,  i)  porro  sen- 
»U8  dolorifici  pungentes,  prementes  et  tensivi  aut 
in  pectore  toto  aut  in  locis  singularibus  oriumur 
qui  inspiratione  et  tussi  et  jactatione  infamum 
augentur.  Qui  dolores  in  lactentibus  jactatione 


corporis,  inquietudine,  interdum  calore  exteruo 
m pectoris  regione,  inspiratione  anxia,  exspira- 
tione  calida,  singultuosa  et  sibila  dignoscuntur. 
Non  omnes  autem  infantes,  qui  pneumonia  labo- 
rant,  dolores  ac  sensus  ejusmodi  in  pectore  refe- 
runt, nec  ipsi  pueri  adultiorea,  qui  de  dcdolatione 
tantum  per  totum  corpus  queruntur* 


i)  Aodlpli  Ilenke  Kinderlsrankheiten  S.  40 

Lingua  plerumque  albida  est* *  cujus  apice 
labia,  i)  quae  calida  et  sicca  sunt  continenter  de- 
lambere solent;  ideoque  lactentes  sensationem 
molestam  in  mammae  papillis  nanciscuntur» 

Rubor  faciei  et  cutis  in  infantibus  non  sem- 
per  inveniuntur»  Interdum  infantes  quamvis  cali- 
dissimi, tamen  pallent,  et  colorem  saepissime 

mutant,  sic  ut  modo  pallescant  modo  erubes- 
cant. 

Urina  principio  morbi  pallida  et  frequens, 
sensim  sensimque  parcior,  pauca,  rubra,  flammea 
interdum  calida  fit,  odoremque  spargit  ingratum. 
Remittente  morbo  urina  crassa  et  turbida  fit» 

Alvus  incongrua»  Provectiori  2)  aetate  ad- 
stricta,  in  lactentibus  liquidae  mucosae  dejectiones 
sunt,  quae  cum  tormentis  et  borborygmis  ex  ab- 
domine excernuntur,  aut  materiae  indigestae  male 
coctae  et  virides»  Sudores  capitis  et  pectoris  ple- 
rumque inaequales,  sin  autem  per  totum  corpus 
fundantur  bonum  signum  est  salutis.  — 

Ciborum  appetentia  perit,  sitis  maxima  est, 
puen  potum  frigidum  petunt,  lactentesque  ex 


1)  Schafer  von  d.  innem  Entzfliwdung.  b.  Kind» 

*)  Heirke’s  Kinderkhn,  p.  41. 

mammis  avidissime  sugunt*  Alii  facile  obdormis- 
cunt sed  somnus  est  inquietus,  unde  frequentis- 
sime expavescunt,  alii  contra  et  quidem  maxima 
infantmn  pars  usque  vigilant,  vehementer  sese 
jactant,  maximeque  supini  cubant.  Qui  loquendi 
facultatem  habent,  iis  loquela,  maximeque  quaes- 
tionum responsio  molestissima  est,  parentes  ac 
sodales  suos  negligunt*  Lactentes  non  cubare, 
sed  circumferri  volunt.  Signum  maxime  dignum 
in  infantum  pneumonia  in  pectore  'laborantis 
est.  i)  Namque  latus,  ubi  pulmo  inflammatus 
est,  inspirando  tam  alte  non  elevatur,  quam  al- 
terum, ubi  pulmo  sanus  est.  Sin  autem  ambo 
pulmones  inflammati  sunt,  pectus  totum  non 
elevatur,  sed  potius  thorax  contrahitur,  quia  tum 
aegrotus  musculorum  abdominis  ope  spirat.  Quae 
pectoris  consideratio  maxime  in  infantibus,  qui 
©b  dolores  aliosque  affectus  tantum  vagire  possunt, 
maxima  dignitate  ad  diagnosin  confirmandam  est. 
Ita  inflammationis  locus  multo  tutius  indicatur, 
quam  doloris  loco  aut  situ  laborantis  commodiori. 


j)  S.  G.  Vogel.  Handbuch  d.  prht.  Arzneiwissenschaft. 

Theil  4*  S.  J 97. 


> am  cadaverum  sectiones  inflammationem  in  ea 
pulmonis  regione,  in  qua  vehementissimae  punc- 
tiones erant  non  semper  iuventam  esse,  sed  in- 
flammationem in  contrario  latere  ostenderunt* 
Nihilominus  autem  decubitus  commodus  ad  unum 
latus  de  loco  inflammato  certiores  nos  facit» 
quamquam  aegrotulus  saepe  ad  inflammatum 
latus  cubat,  sed  id  fidem  habet  exiguam,  quum 
interdum  ad  sanum  latus  commodissime  decumbat. 
Si  pulmones  ambo  inflammati  sunt,  aegrotus  su- 
pinus commodissime  cubabit.  Confirmata  magis 
aetate,  infantes  tussis  irritamentum  in  regione 
pectoris  inflammata  praecipue  sentiunt* 

U,t  \ ,<■  ■ „ 

Decursus  morbi. 

* • ) #..•»*  ■ ' »*•  | ; 

Interdum  infantum  pneumonia  repente,  inter- 
dum praegressis  prodromis,  interdum,  quod  sae- 
pissime animadvertitur,  post  alios  morbos  superve- 
nit. Si  prodromi  adsunt,  languor,  artuum  gra- 
vitas, affectus  catarrhales,  somnus  nullus  aut  in- 
quietus observatur;  infantes  pavescunt,  morosi 
sunt,  et  crepundia,  quibus,  quum  sani  essent 
adeo  delectabantur,  rejiciunt,  infantes  teneriore* 
semper  circumferri  debent,  et  si  in  cunis  ponun* 


tur  clamare  incipiunt.  Appetitus  prostratus  , ca- 
pitis dolor,  frontis  calor,  faciei  rubor  fugax,  sitis 
magna,  alvus  adstricta,  sternutatio  frequens,  respi- 
ratio brevis  est,  infantes  pectus  semper  arripiunt. 
Quodsi  tales  prodromi  in  pneumoniam  veram 
transeunt,  omnia  illa  symptomata,  quae  supra  in 
diagnosi  memoravi,  oriuntur.  Sin  autem  morbus 
nullos  prodromos  habet,  symptomata  sequentia 
animadvertenda  sunt:  febris  continua  remittens 

instat,  ^aestus  gravior,  pulsus  acceleratus,  plenus, 
frequens  sed  aequalis,  respiratio  anxia,  frequentis- 
e ima , tussis  vehemens,  sicca,  dolores  vehementes 
in  pectore,  vespere  et  nocte  symptomata  omnia 
exacerbantur  quo  tempore  summum  fastigium  as- 
sequuntur. Quae  afFectiones  sensim  sensimque 
augentur,  et  morbus  talibus  signis  diebus  septem 
ad  novem  decursum  absolvit,  ubi  in  sanitatem 
aut  mortem  aut  alios  morbos  transit.  Sed  inter- 
dum maturius,  interdum  serius,  sed  nunquam 
ultra  decimum  quartum  diem  aut  vicesimum  pri- 
xnum  protrahitur.  Urina,  ut  solet,  perexigua  ru- 
bra, flammea  cum  dolore  mittitur. 

Sed  post  alios  morbos  pneumonia  infantum 
jion  raro  oriri  solet,  praesertim  post  morbillos, 
ac  tussim  convulsivam.  Saepissime  autem  post 


morbillos.  Burserius  i),  „ morborum, “ inquit, 

„ qui  morbillis  praesertim  malignis  succedunt, 
omnium  frequentiseimus  est,  peripneumonia , eo- 
rum exsiccationi  repente  superveniens,  quae  aegros 
in  summum  vitae  periculum  adducit.  “ In  stadio 
desquamationis  hujus  morbi  pneumonia  praesertim 
oritur.  Tum  febris  si  morbilli  evanescunt,  cum 
respiratione  difficili  et  graviore,  quae  a morbillo- 
rum acrimonia,  in  corpore  restante,  et  pulmoni- 
bus ab  ea  affectis,  orto  est,  repente  intenditur,  et 
ptaesertim  2)  ubi  in  primo  morbi  stadio  medica- 
menta irritantia  et  diaphoretica  adhibita  sunt  ne- 
glecta diaeta  antiphlotgisica  Burserius  5),  ,, inflam- 
mationem ait , cc  pulmonum,  inprimis  ubi  cali- 
do regimine  eruptio  accelerata  est,  indticere  posse, 
et  demum  in  phthisin  desinere.  Sydenhamius  4) 
haec  habet;  ,,  Observare  est,  febrem  atque 

' * U «4  V 3"»  » 

1)  J.  Bapt.  Burserius  de  Kanilfeldt.  Institut.  medie, 
pract.  Lib.  II.  p.  139. 

S.  G.  Vogel.  Handbuch.  d.  prkt.  Arzneiwissen» 
schaft, 

5)  Io.  Bapt.  Burserius  Institut.  medie»  praki.  Lib.  II, 
p.  III. 

4)  Sydenham.  Opp.  Sect,  IV.  Cap.  g. 


«pirandi  difficultatem  die  fere  octavo  augeri,  im- 
portunius urgere  tussiculam,  ita  ut  nec  interdio, 

\ 

nec  etiam  noctu  fere  somnus  possit  obrepere. 
Infante  praesertim  sub  regimine  calidiori,  aut,  qui 
calidioribus  usi  sunt  medicamentis  ad  promoven- 
dam morbillorum  eruptionem,  huic  malo  sunt 
obnoxii,  quod  morbillis  jam  facessentibus  se  osten- 
dit, unde  in  peripneumoniam  conjiciuntur;  quae 
plures  jugulat. 

Pneumonia  infantilis  post  tussim  convulsivam. 
oriri  potest,  aut  cum  tussi  convulsiva  conjuncta 
est.  R.  A.  Vogel  i)  jam  proposuit,  nonnullis 
aegris  pleuritidem  in  decursu  accedere,  nec  miuus 
Heimius  2)  noster  pneumoniam  cum  tussi  convul- 

I 

fiiva  saepe  conjunctam  esse,  affirmat. 

Pneumonia  est  morbus  accutissimus,  qui 
decursum  suum  rapidissime  absolvit,  sic  ut 
quinque,  septem,  quatuordecim  diebus  termine- 
tur, — Ceterum  pneumoniam  infantum  si  syste- 
ma bronchiale  eminentius  afFectum  est,  longiorem 


j)  R.  A.  Vogel  de  cognoscund.  et  curand.  corp.  liu- 
man.  affect.  S.  510. 

2)  Horns  Arcliiv.  1810  Nd.  III.  S.  332, 


contra  si  vasculare,  breviorem  esse  111.  Hornii  i) 
observationibus  constat. 

Pulmonum  inflammatio  in  sanitatem  et  qui- 
dem per  resolutionem  vel  in  suppurationem  vel  in 
gangraenam  vel  in  alium  morbum  vel  in  mortem 

f 

abit.  . . . f 

% 

Sanitas  sequitur,  si  symptomata,  quae  paulo 
antea  vehementia  et  gravia  fuerant,  sensim  sen- 
fiimque  remittunt,  signa  accedunt  critica,  exempli 
gratia  sudores,  per  totum  corpus  aequaliter  erum- 
pentes, urina  cum  sedimento,  sputa  liberiora  et 
copiosiora,  quibus  morbus  solvitur.  In  pulmo- 
nibus 2)  morbi  resolutio  die  septimo , ut  solet, 
incipit.  Infantes  respirationem  stertorosam,  tus- 
sim levem  multis  cum  sputis  habent,  haec  vero 
rasissime  extussiuntur,  quum  ab  infantibus  deglu- 
tiri  soleant.  Interdum  haemorrhagia  narium  cri- 
tica accedit  3).  — Quem  bonum  exitum  expec- 

tare  possumus , si  morbum  ab  initio  dignovimus,  4) 


1)  ITorn.  Vorlesungen  uber  specielle  Patlxologie. 
s)  Henk’es  Kinderkrktn  .p.  41. 

3)  Hecker’s  Kinderkrklitn,  S.  634. 

4)  Henke’s  Kinderkrklitn,  p,  40. 


ci  methodum  antiphlogisticam  recte  abhibuimus  et 
cuncta  symptomata  omni  ratione  remittunt.  Si 
morbus  ex  retropulso  exanthemate  ortus  est,  reso- 
lutio, si  exanthema  revertitur  aliisque  melioribus 
sub  signis  speranda  est.  Exitus  i)  in  sanitatem 
successivus  neque  rapidus  est,  convalescentia  lenta 
raaximeque  pulmones  longa  debilitate  laborant. 

Exitus  in  suppurationem  timendus  est,  si 
morbus  longius  protrahitur,  si  horripitatio  saepius 
oritur,  si  infans  magis  sensationem  prementem 
in  pectore  quam  dolores  punctorios  conqueritur, 
«i  aegrotus  emaciatur  omninoque  ubi  symptomata 
phthisis  pulmonum  supervenerunt* 

Vitia  organica  in  pectore,  qualia  sunt  concre- 
tiones pulmonum  cnm  pleura,  indurationes,  vo- 
micae, collectiones  serosae,  aliaeque  desorganisa- 
tiones  frequentissime  post  morbum  relinquuntur* 
Macies  nunc  cum  febre  hectica  expectanda  est,  et 
mors  vitae  miserrimae  finem  imponit.  — 

Gangraenae  exitum,  si  dolores  vehementis- 
simi  et  repente  remittunt,  respiratio  mitate* 


*)  Itarle*  Einige  praktische  Anmerkungen  bei  innem 
F.nUiindungen  d.  Kinder  p.  17. 

tates  algidae,  pulsus  celerrimus  et  debilissimus 
facies  Hippocratica  est,  quae  signa  mortem  ante 
portas  esse  manifestant. 

i 

In  inflammationibus  pulmonum  in  infantibus 
mors  per  suffocationem,  appoplexiam  pulmonum, 
quae  vehementem  nixum  quo  sanguis  in  pul- 
monibus accumulatur,  sequitur,  facile  supervenire 
potest.  Hoc  mortis  stadium  citissime  appropinquat 
et  celerius  quam  in  similibus  adultorum  affectioni- 
bus. i)  Saepe  temporis  momento  infans,  qui  ante 
horas  aliquot  pulsum  fortissimum  maximeque  re- 
gularem, calorem  non  ingentem  cutemque  humi- 
dam,  sensorium  liberum  habebat,  et  forsitan  hoc 
tempore  per  hoc  levamenium  doloribus  remitten- 
tibus maximas  spes  ad  sanitatem  dabat,  incredibile 
dictu,  sub  convulsionibus,  cum  stupore  et  lethar- 
go,  per  gangraenam  aut  apoplexiam  contra  expec- 
tationem  morte  absumitur. 

Cadaverum  sectio  in  infamum  inflammationibus 
maxima  dignitate  est,  quum  omnia  quae  dum  vi- 
ta  persisteret,  obscura  illarum  signa  demum  in  lu- 


i)  Hailej  prlt.  Bemerkungen  uber  E,uad.  der  KjnJ 
pag.  i7i 

ce  ponantur , dissectis  atque  inspectis  visceribus*  i) 
Inflammationem  adfuisse,  qui  negant,  nisi  ma- 
culas gangraenosas , vel  vasa  sanguine  subrubro 
et  nigricante  repleta  repererint,  lias  notas  non  ra- 
ro prorsus  abesse  perpendant,  si  inflammatio  in 
membranis  mucosis,  serosis  |vel  in  glandulis  hae- 
serit. Accedit,  quod  in  morbo  diutius  protracto, 
quae  sub  initium  urgebat  vasorum  irritatio  et  in- 
flammatio penitus  extingui  potuit,  quum  in  secre- 
tionem adauctam  suppurationem,  vel  alium  in  ex- 
itum abierit.  Ex  quo  Jncidit , ut  post  mortem  sae- 
pe ne  minima  quidem  ruboris  vel  extensionis  va- 
sorum vestigia  inveniantur.  Verum,  ubi  effectus 
reperitur,  sive  sit  serosae,  mucosae  vel  purulentae 
materiae  in  cavis  viscerum  effusio,  sive  coacta  ca- 
seosa  sive  membranosa  in  eorum  superficie  involu- 
cra, sive  partium,  quae  naturaliter  separatae  esse 
debent,  coalitus  vel  denique  organorum  affecto- 
rum textura  tumefacta  compacta;  inflammationem 
adfuisse,  minime  dubitandum.'  — Ergo  in 
defunctorum  sectionibus  aut  signa  inflammationis, 
in  pulmonibus,  aut  vestigia  exitus,  ut  mate- 


l)  Henke  de  Inflammationibus  internis  infantum.  p.  19, 

rie®  exhalatae,  serosae,  lymphaticae,  quae  in  pul- 
monis substantiam  ipsam,  in  arteriam  asperam,  in 
cavum  pectoiis,  in  bronchia  effusae  sunt,  inveniun- 
tur. \ estigia  suppurationis  incipientis,  vomicae, 
desorganisationes  pulmonis  ac  pleurae  edamque 
maculae  decoloratae  fuscae  interdum  atrae  inveni- 
untur. Ex  sectionibus  cadaverum  diagnosis  est, 
si  m vivo  corpore  abigua  fuerit  etiamsi  nul- 
lam inflammationem  adesse  credidimus.  — 

Aetiologia. 

Causae  quibus  inflammationes  internae  maxi- 
me pneumoniae  infamum  tam  saepe  oriuntur,  his 
fere  continentur.  Actuositas  vasorum  sanguifo 
rorum  hac  aetate  maxima  est,  quae  ex  vehemen- 
tiore  arteriarum  pulsu  ex  congestionibus  sanguinis, 
ex  calore  aucto,  atque  ex  copiosiore  secretione 
materiei  plasticae  non  dubia  est.  Heimius  i)  conten» 
dit:  „die  Entziindung  hei  zarten  Kindern,  bis 
iiber  die  Periode  der  Dentidon,  ja  bei  manchen 
bis  uber  den  Zabnwecbsel  hinaus,  sey  nichts  an- 
ders,  ais  eine  durcb  tteitzung  erregte  Congestion 


i)  Horns  Arcliiv  iflio.  Bd.  III.  S.  333, 

B 2 


von  BIut  unci  blutigem  Serum,  qum  TheiI  selbst 
von  einer  Lymphe  sovvobl  in  den  kleinsten  Arter- 
ienendigungen,  ais  in  den  Blutvenen  und  in  den 
Lymph-  und  Schleimgefassen  mit  deni  wesenilic.hen 
Gepriige  der  irritablen  und  sposmodisclien  Atonie, 
ohne  Tonus  und  Robur,  iiberhaupt  also,  ohne 
wirkliches  erhbhtes  irritables  Wirkungsvermogen**4 
Henkius  i)  opinionem  opponit,  qua  sententiam 
Heimii  tantum  aci  congestiones  passivas  pertinere 
contendit,  nihilominus  autem  vasorum  actuosita- 
tem  adesse,  quae  in  infantibus  tam  saepe  irrita 
bilitate  auctiori  et  vehementiori  arteriarum  pulsa- 
tione calore  aucto  ect.  luculentissime  manifestetur. 
Ipse  celeberrimus  vir  irritationem  vasorum  ab  in- 
flammatione distinguit.  Veram  differentiam  inter 
utramque  in  libro  suo  2)  de  infantum  morbis  fu- 
sius descripsit.  Doctissimus  Schafferus  5)  in  Disser- 
tatione sua  de  infantum  inflammationibus,  in  illis 
veram  pletlioram  rarissime  adesse,  sed  humorum 
abundantiam,  sensibibliatein  et  rsproductionis  vim 
in  iis  praevalere,  ideoque  decursum  inflarumatio- 


j)  IIenke’s  Kinderkranlilit,  p.  9. 

a)  1.  c.  p.  4. 

5)  Horn’s  Areliiv  1811.  Jul.  und  Aug.  S.  129. 

num longiorem  et  lentiorem  esse,  et  magnam  san- 
guinis detractionem  debilitare,  eaque  de  causa  orga- 
na affecta  in  gangraenam  praecipitari  contendit, 
sed  methodus  antiphlogistica  contraria  docet. 

Dispositio  ad  inflammationem  in  corpore  et 
in  periodo  vitae  posita  est.  Infantes  fortes,  bene 
nutriti  cum  celeri  vegetatione  in  evolutionis  perio- 
do irritationem  et  inflammationem  facillime  pa- 
tiuntur. Aetas  tenerrima  usque  ad  decimum  an- 
num ad  inflammationes  pulmonum  proclivis  est, 
maxime  autem  ad  lias  propendent  infantes  ab  an- 
no secundo  usque  ad  sextum,  i)  Porro  infantes 
cum  cute  albida',  tenera,  maximaque  actuositate 
vasorum,  alacritate  eximia,  vegeto  faciei  colore, 
constitutione  irritabili  vel  internis  vel  externis  e causis 
nata,  inflammationibus  internis  subjiciuntur.  Praete- 
rea in  infantibus,  qui  consitutionem  corporis  malam, 

p * p.  , 

debilem,  spongiosam  habent,  et  male  nutriti  sunt, 
inflammatio  nasci  potest,  2)  quamvis  lentior,  ne- 
que genuinae  vasorum  actuositatis  signis  conspi- 
cua. Causae  occasionales  sunt:  constitutio  annua. 


1)  Horn’s  Archiv  1811.  Jul.  Ang.  tT  it 

2)  Henke  de  Inflammationibus  interu,  infanr.  p.  ij. 

quae  peripneumoniam  praesertim  epidemicam  gig- 
nit, et  tunc  infantibus  non  parcit.  Hieme  et  vere 
haec  pneumonia  saepissime  obvenit,  ubi  venti 
subsolani  et  aquilones  perflant,  aut  si  tempestas 
frigida  et  aspera  diebus  siccis  et  serenis  saepe 
mutatur.  Praeterea  sunt  aliae  materiae  morbificae, 
quae  pro  ipsarum  natura  pulmones  et  reliqua  re- 
spirationis organa  Prae  aliis  infestant,  v.  c.  conta- 
gium tussis  convulsivae  nec  minus  morbillorum, 
praesertim  ei  initio  morbi  regimini  calido  eruptio 
exanthematis  accelerata  est;  etiamque  in  stadio 
desquamationis.  — Pneumonia  quoque  sporadica 
per  refrigerium,  per  temperiem  coeli  aerisque,  per 
caloris  et  frigoris  subitas  vicissitudines  per  trans- 
pirationem  cutis  suppressam  aliasque  similes  cau* 
sas  gignitur.  — 

t i * j •>  v i i 

Prognosis, 

Prognosis  a generalibus  morbi  symptomatis 
deducitur  et  charactere , quem  febris  prae  se 
fert.  Omnis  pneumonia  in  infantibus  periculosa 
est,  quia  difficillime  dignoscitur,  unde  saepissime 
methodus  contraria  adhibetur  et  periculum  maxi- 
mum affertur;  tum  quia  in  infantibus  teneris  fa- 
cile respiratio  supprimitur,  ideoque  mors  per  suf- 


focationem  inducitur  ac  pulmones  in  statum  apo- 
plecticum  conjiciuntur;  denique  quia  pneumonia 
morbos  secundarios  gravissimos  relinquere  po- 
test. — - Periculum  porro  a gradu  et  sede  morbi, 

a febre  comitante  a constitutione  et  a causa  occa- 
sionali  dependet.  Febris,  quae  pneumoniam  co- 
mitatur in  prognosi  maxime  digna  est. 

Bona  signa  in  pneumonia  infantum  sunt: 
pulsus  fortis,  respiratio  non  anxia,  nec  admodum 
frequens,  libera,  omninoque  crises  bonae,  quas 
aupra  memoravi.  Si  axacerbationes  regulares  et 
breviores  fiunt,  si  longe  remittunt,  tum  progno- 
sis bona  affulget  et  sanitas  brevi  recuperabitur. 
Porro  si  medicus  initio  morbi  ad  aegrotum  voca- 
tus est  ad  sanitatem  integre  recuperandam , ut  in 
ceteris  inflammationibus,  multum  auxilii  ferre 
potest.  Quo  major  difficultas  inspirandi , quo  bre- 
vior et  celerior  respiratio,  quo  magis  in  exspira- 
tione infans  ingemescit,  quo  magis  guttur  inflam- 
matum est  aut  pallidum,  quo  pallidior  facies, 
quo  siccior  tussis,  quo  viridiora  sputa,  quo  emi- 
nentior  adest  stupor,  quo  magis  delirat  aegrotu- 
lus , quo  crebrius  sudores  inaequales  erumpunt, 
praesertim  in  pectore,  quo  inquietior  infans  est,  et 
in  lectulo  se  jactat,  cor  palpitat,  corpus  macrescit 


ct  facies  alienatur 
minatur.  Si  exa 


iienatur,  eo  evidentius  periculum  mortis 
Si  exacerbationes  irregulares  atque  lon- 


gae sint  et  remissio  vix  animadvertatur,  tum  pe- 
riculum maximum  adest.  Porro  mala  signa  sunt: 
si  pulsus  mollis  et  parvus,  respiratio  anxia  et  fre- 
qu  entis  Sima  est,  sique  infantes  dyspnoeae  vel 
orthopnoea  laborant.  Malam  prognosin  pneumo- 
liia  infantum  habet,  si  post  exanthemata  retro- 
pulsa  orta  est.  B.urserius:  i)  „in  summum  vitae 
periculum  adduci  aegrotantes,»  asserit,  „imo  re- 
pentino quasi  fato  suffocari  nono  fere  die,  eva- 
nescentibus nempe  morbillis,  et  febre  recrudes- 
cente cum  peripneumomiae  aut  pletiritidis  signis* « 
Aho  loco:  „ Qui  ex  morbillis  occumbunt,  prae- 

sertim infantes,  nono  plerumque  die,  evanescen- 
tibus nempe  exanthematibus  infarctu  bronchiorum, 
et  pulmonum  oppressi,  aut  peripneumonia,  prae- 
cipue ii,  qui  calidiore  regimine  usi  sunt,  suffo- 
cantur fere  inopinato.  Idem  Frankius  5)  sua  auc- 


l)  Institut,  med.  pract.  Vol.  II.  126. 


. 2)  1.  c.  p.  III. 

morb.  Epit,  lib.  JIl 

toritate  confirmat,  cuius  verba  afferre  non  dubito: 

„ Stadia  exsiccationis  in  ipsis  adeo  benignis  inter- 
dum , potissimum  tamen  in  gravioribus  morbilllis, 
saepius  non  moderantur  adeo  quam  augentur  febris  et 
tussis,  dyspnoea  increscit,  et  periculosae  frequenter 
pluribusque  lethalis  peripneumoniae  occurrunt  symp- 
tomata* “Reiliusz)  haec  habet;  ,,  Haufiger  sind  Luh- 
genentzundungen,  die  friiher  oder  spater  nach  der 
Desquamation,  oft  schon  vorderselben sich einstellen. 
Entsteht  bei  der  Desquamation  kein  Schweiss, 
dauert  das  Gefassfieber  fort,  erhebt  sich  der  Hus-'  * 
ten  von  neuem,  und  verbindet  er  sich  mit 
Dypnoe  und  Seitenstechen , so  ist  Verdacht  von 
Limgenentzundung  da.  Zuweilen  entscheidet  sie 
sich  durch  Nasenbluten,  Schweiss  oder  Duchfall» 
doch  gern  zieht  sie  sich  in  die  Lange,  be<onders 
bei  scrophulosen  Sub/ecten , ' erregt  Knoten  in  den 
Lungen,  Abscesse,  oder  oberflachliche  Eiter-Aus- 
schwitzungen  und  geht  zuletzt,  besonders  bei  de- 
nen,  die  eme  erbliche  Anlage  haben,  in  offenbare 
Lungensucht  uber.«  lam  vero  ex  his  abunde 

patet,  pneumoniae  infantum  prognosin  valde  esse 
dubiam,  ac  parum  securitatis  pollceri. 


0 Reips  Fieberleiue  JB,  y,  S. 

Curatio. 

Cura  prophylactica , si  qua  est  in  eo  constat, 
ut  infantes  i)  ad  tertium  usque  aut  quartum  aetatis 
annum  exactissime  a refrigerio  defendantur,  mag- 
na circumspectione  habita,  ne  repentinae  caloris 
ac  frigoris  vicissitudini  vel  perflatui  ventisque 
frigidioribus  committantur.  Ubicunque  autem  in- 
flammatio pulmonum  jam  adest,  primum  et  sum- 
mum remedium  in  sanguinis  detractione  quaeren- 
dum est. 

Venae  sectiones  quo  juniores  et  teneriores  in- 
fantes sint,  eo  minus  adhibendae  sunt.  Sed  ubi 
periculum  in  mora  est,  symptomata  omnia  in 
fastigio  constant,  febris  vehementissima,  corpus 
succiplenum  est,  et  status  2)  hypersthenicus  sum- 
mum gradum  tenet,  ubi  pneumonia  ex  suppresso 
exanthemate  orta  est,  venae  sectio  caute  instituta 
Bur6erio  3)  et  Sydenhamio  4)  testibus,  vel  tener- 


1)  Horn’s  Archiv  1811.  Jul.  u.  Aug.  S.  129. 
j)  Heclier’s  Kinderkrkht.  S,  650. 
s)  Burserii  Institut.  med.  pract.  L,  II.  p,  12 6. 
3)  Sydenhami  oper.  Sect.  IV.  Cap.  V. 

rimis  in  infantibus  salutarem  effectum  praestat. 
Porro,  ubi  aegrotulus  corpore  pronato  vix  inspirare 
potest,  anxietas  ad  convulsiones  adscendit,  respira- 
tio brevissina  est;  ubi  timendum  est,  ne  infans 
protinus  suffocetur,  ibi  praesens  auxilium  in  sum- 
mo illo  remedio  est,  neque  tempus  hirudinum  vel 
cucurbitularum  longa  molestaque  applicatione  te- 
rendum videtur.  Quod  ubi  incidit,  protinus  san- 
guis e vena  brachii  vel  in  tenerrimis  infantibus 
mitti  debet  solaque  venaesectio  salutem  afferre  po- 
test» Fatendum  tamen,  ejusmodi  casus  rarissimo^ 
esse.  Illustris  Heimius  a venaesectioue  ante 
secundam  dentitionem  , quam  septimo  vel  octavo 
anno  intrare  constat,  abstinendum  suadet.  Sed 
ii®  ^ casibus  iisque  in  symptomatis,  quae  nunc 
memoravi,  vena  secetur  maxime  necesse  esu 
Harles  i)  contendit;  venae  sectiones  adhiberi  non 
posse  in  infantibus,  qui  nondum  duos  annos  ha- 
bent, quia  vim  vasorum  et  sensibilitatem  maxime 
debilitent,  concedit  tamen,  venae  sectiones  sine 
exceptione  aetatis  imperandas  esse,  si  maximum 



l)  Harles  Einige  praktische  Bemerlumgen  uber  in- 
iicre  Entzundungen  bei  Kinderii.  S.  4 6, 

periculum,  si  congestiones  sanguinis  enormes, 
quae  suffocationes , apoplexias  inducere  possint, 
adsint.  In  infantibus  robustioribus,  plethoricis, 
ultra  septimum,  octavum,  nonum  provectis  an- 
num, Si  inflammatio  in  parte  nobilissima  est,  aut 
ipsa  metastatica,  utpote  quae  rapidam  Sanguinis 
emissionem  et  vasorum  collapsum  celerrime  indu- 
cendum exigit,  non  est,  quod  venaesectionem  anxii 
inetuannis.  Quin  imo,  ei  post  'Sanguinis  ' detra- 
ctionem e vena  inflammatio  persistat,  venae  se- 
ctionem iterari  oportet*  Harles  i)  duo  exempla 

narrat,  ubi  duobus  infantibus  robustis,  qui  novem 

• . « .• 

annos  habebant  et  in  pneumoniam  inciderant 

• 

per  viginti  quatuor  horas  bis*  venam  secuerat,  cum 
evidentissimo  quidem  effectu,  ita  ut  pneumonia 
evanesceret  et  pueri  sanitatem  mox  recuperarent. 

Sed  si  periculum  non  nimium  est,  hirudines 
venae  sectionibus  anteponantur.  In  omnibus  his 
casibus  ubi  inflammatio  pulmonum  adest,  hirudi- 
nes adhibendae  sunt,  quamquam  Harios  2)  con- 
tendit; primo  aetatis  anno,  quo  infans  lactat,  ra- 


*•  i)  1.  c.  S.  /,6. 

, . .1!  H 

s)  1.  c.  S.  45. 

rissime  tantum  necessarias  esse  minimamque  per 
eas  sanguinis  detractionem  nocere,  experientia  ta- 
men medicorum  contrarium  docet  quum  hirudines 
morbum  initio  profligare,  ideoque  maxime  neces- 
sarias esse  non  semel  observatum  sit*  Hirudinum 
usus,  rite  institutus,  summum  profecto  praebet 
remedium*  Numerum  vero  earum  in  pneumo- 
niae infantum  curatione  ex  morbi  vehementia  et 
aetate  infantum  reputandum  esse,  in  confesso  est. 
Jn  infantibus,  qui  duos  annos  nondum  explerunt, 
una  hirudo  in  pectore  posita  sufficit.  Sin  autem 
venae  sectione  non  indicata,  major  sanguinis  co- 
pia brevi  tempore  detrahi  debet,  plures  hirudines 
ponantur*  Sanguis  per  aliquot  tempus  unam  cer- 
te horam  ex  vulnusculis  effluat  oportet,  quod  va- 
poribus aquae  tepidae  vel  superimposita  spongia 
cx  aqua  tepida  expressa  consequi  licet*  In  pueris 
duae  aut  tres  hirudines  in  pectore  ponantur,  et 
sanguinem  per  duas  horas  ex  puncturis  efFluere 
opus  est*  Caveatur  tamen  in  omni  hirudinum 
usu , ne  infantes  sanguinis  profluvio  subintrante 
absumantur,  quare  chirurgica  ad  auxilia  saepe  con- 
fugiamus oportet,  si  quid  tale  metuendum  est* 
Ejusmodi  exempla  a clarissimis  viris  Hufelandio 


3o 


et  Heimio  et  Antonio  White  i)  allata  sunt* 
Cautelas  aliquas  ad  sanguinem  supprimendum  hoc 
loco  describere  non  subervacuum  esse  mihi  vide- 
tur* Quamquam  sanguis  sua  sponte  saepissime 
effluere  desinit,  tamen  casus  aliqui  extant,  quibus 
hirudo  forte  vasi  paulo  majori  morsum  inflixit* 
Primum  remedium  et  optimum  ad  supprimendum 
sanguinem  boletus  igniarius  est,  qui  vulneri  impo- 
natur; sin  autem  periculum  urget,  gummi  arabici 
pulvis  addi  potest;  tum  spongia  apprimatur  ne- 
cesse  est.  Autenriethius  nuper  linamenti  aliquot 
filamenta  contorquenda  atque  vulnusculis  intormit- 
tenda  suasit.  Quae  si  omnia  auxilium  non  ferunt, 
vulnus  argento  nitrico  tangendum  est,  quo  san- 
guis statim  supprimitur.  Whitius  2)  urgente  peri- 
culo, fractis  infantis  viribus  et  anima  iamiam  de- 
ficiente, si  sanguinis  profluvium  citam  minetur 
mortem  acum  subtilem  subter  vulnusculum  trans- 
mitti praecipit,  prope  marginem  infigendam,  eo- 
demque  intervallo  non  nimis  exiguo,  scilicit  ut 


j)  C.  Graefe  u.  Pii.  v.  Wall  lier  Journal  d.  Clururgie 
nrid  Augenheilkunde.  l B.  p,  1S6. 

St)  1.  c. 

firmiter  inhaerere  possit,  ab  altera  parte  apice 
emittendam,  deinde  filum  sat  firmum  intorqueri, 
sic  ut  undique  vulnus  constringatur,  quo  facto, 
dubium  non  est,  quin  sanguis  statim  coerceatur. 
Denique  ceram  utrinque  agglutinandam  suadet,  ne 
acus  elabatur.  Sequente  die  acus  removetur.  Af- 
fert etiam  filius  methodi  inventor  dolores  haud 
admodum  magnos  esse,  quia  in  hac  operatione 
exiguam  cutis  partem  perforare  opus  sit. 

In  pneumonia  infantum  indicationes  ad  eme- 
tica difficillimae  sunt;  quamquam  ab  aliis  medicis 
maxime  laudata  sunt  illa.  Si  morbus  ex 
catarrho  acuto,  uti  solet,  ortus  neque  metastaticus 
est,  et  cum  multa  muci  secretione  et  stertore 
conjunctus,  sic  ut  in  catarrhum  sufFocativum  trans- 
ire minetur,  emetica  primo  quoque  tempore  et 
potius  in  refracta  dosi  saepius  exhibita  maximos 
effectus  resolutione  ac  evacuatione  exserere  atque 
periculum  mortis  repentinae  amovere  possunt. 
Sin  autem  per  metastases  pulmonum  inflammatio- 
nes ortae  sunt,  cum  tussi  sicca,  sine  muci  secre- 
tione, emeticum  maximam  cautionem  exigit,  eoque 
dato,  morbus  in  gangraenam  facile  convertitur. 

Perillustris  Hufelandius  contendit  i),  quodque  re- 
spirationis impedimentum  in  infantibus  indicatio- 
nem ad  emeticum  suppeditare,  Pleuritidem , do- 
lores pectoris,  oppressiones  thoracis  imo  suffoca- 
tiones cum  febre,  solis  se  emeticis  in  infantibus 
saepissime  sanasse,  facileque  emeticum  ineunte 
morbo  datum  causam  irritantem  materialem  elimi- 
nare, spasmum  solvere,  antequam  stagnationes 
sanguinis  aut  inflammationes  aut  alia  pesiculosa 
symptomata  oriantur;  imo  ubi  multa  sputa  adsint, 
nullum  praeterea  remedium  existere  ad  mucum 
ex  pulmonibus  removendum  aptius,  quam  vomi- 
torium, Sed  emeticum  sanguinis  emissionem 
nunquam  supplere  potest,  et  licet  inflammationi- 
bus externis,  ut  erysipelate,  rheumatismis  acutis, 
inflammatione  scroti  et  testiculorum  saluberrimos 
praestet  effectus,  internis  tamen  in  inflammationibus 
adhiberi  non  debet,  minime  in  pneumonia  2), 
quia  congestiones  ad  pariem  nobiliorem  movet, 
ideoque  inflammationem  auget.  Inde  facile  intelli- 


1)  Hufeland  Bcrnerkungen  uber  die  Blattera,  und 
verschiedene  Kiaderkrkhtn.  etc.  S.  289. 

2)  IIorn’s  Archiv  1810,  Bd.  III,  S.  352. 

gitur,  emeticum  tum  indicatum  esse,  si  medicus 
in  primo  stadio  pneumoniae,  aut  in  prodromis 
advocatus  est,  si  inflammatio  nondum  exculta  est, 
si  in  progressu  morbi,  post  sanguinis  emissionem 
aut  per  venae  sectionem  aut  per  hirudines  nimia 
muci  secretio  in  pectore  et  inflammatio  pulmo- 
num iamiam  fracta  est.  Sin  autem  inflammatio 
jam  exculta  est,  et  emeticum  ante  sanguinis  de- 
tractionem datur,  congestiones  ad  pulmones  mo- 
ventur, et  inflammatio  ad  summum  augetur 
gradum.  Infantibus,  si  emeticum  indicatum  est, 
linctum  ex  ipecacuanha,  tartaro  emetico,  aqua  fon- 
tana, oxymelite  simplici  cum  aliquo  syrupo  dabi- 
mus, Si  obstructiones  alvi  adsunt,  ante  emeticum 
alvum  ducere  debemus,  ad  congestiones,  quae  ex 
hac  causa  ad  caput  et  pulmones  oriri  possint,  ca- 
vendas. In  individuis  maxime  irritabilibus  et  de- 
bilibus hyperemesis  facile  nasci  potest,  tum  ene- 
mata  i)  maximum  remedium  sunt,  aut  si  vehe- 
mens aut  pertinax  est,  doses  aliquae  potionis  Riveri, 
aut  liquoris  digesti  vi  Boerhavii  adbibendae  sunt. 


i)  Ilufeland  Bemerkungen  uber  d,  Blatt.  u.  audere 
Kindertrhtn,  p,  255. 

Necesse  est,  infanti  per  diem  pluries  solvatur 
alvus,  quod  medicamentis  leniter  irritantibus,  re- 
solventibus frigidis,  salibus  mediis , omninoque  an- 
tiphlogisticis,  quae  dicuntur  assequi  licet.  Maxime 
ad  id  praestant:  Sal  mirabil*  Glaub:  Sal  polychr.  Seig- 
nete:  Kali  aceticum:  Nitrum  rarius  infantibus  prodest, 
quia  maxime  debilitat.  Si  vero  inflammationis 
vehementissimae  causa  nitrum  adhibetur,  caute  et 
refracta  dosi  dari  debet.  Ex  purgantibus  vegetabi- 
lia leniter  refrigerantia,  manna  et  tamarindi  eli- 
genda sunt,  quae  cum  aliis  iamiarn  commemora- 
tis recte  conjunguntur.  Omnia  haec  medicamenta 
post  sanguinis  emissionem  statim  adhibenda  sunt.  — 
Quibus  propositis,  ad  maxima  post  sanguinis  de- 
tractionem remedia  in  infantum  inflammationibus 
praesertim  in  pneumonia  infantum  venio,  nempe 
ad  medicamina  lymphatica,  quorum  mercurius 
maximeque  calomelas  facile  primum  tenet  locum* 
Sed  semper  animo  notandum  est,  mercurium 
dulcem  quamvis  saluberrimos  efFectus  exserat, 
sanguinis  tamen  detractionem  nullo  modo  super- 
vacuam reddere  posse,  si  infans  inflammatione 
laborat.  Indicatio  omnium  medicamentorum 
lymphaticorm  maxime  in  aucta  contractilitate  et 
plasticitate  systematis  lymphatici  et  secernentis  po- 


nenda  est»  Ea  igitur  medicamenta  eligenda  sunt, 
quae  in  systemate  lymphatico  et  secernente  tam 
directa  quam  indirecta  via  auctam  plasticitatem 
et  contractilitatem  resolvant,  et  quidem  in  iis- 
dem medicamentis  lymphaticis  summum,  ut  com- 
memoravi, mercurius  dulcis  locum  tenet»  Vim 
resolventem  habet,  sputa  promovet,  insuper  ad 
medicamina  derivantia  pertinet,  secretionem  in 
tubo  intestinali  promovens.  Effectum  vero  opti- 
mum in  hoc  viscus  nobile  exserit  ubi  repletio 
mucosa  et  proclivitas  ad  coagulationes  lymphae 
adest,  quum  systematis  lymphatici  auctam  actuo- 
sitatem  et  resolvendo  et  derivando  optime  cohi- 
beat. Etiam  scire  opus  est,  mercurium  dulcem 
infantibus  et  pueris  majoribus  dosibus  et  per  lon- 
gius tempus  exhiberi  posse,  quam  adultis  et  sali- 
vationem tardius  et  difficilius  in  iis  oriri.  Hy- 
drargyrum  muriaticum  mite  in  pulveris  forma  ad 
granum  quadrantem,  dimidium  etiam  ad  granum 
unum  pro  dosi  cum  saccharo  infanti  datur.  Atta- 
men ubi  in  infantibus  suspicio  acoris  aut  crudita- 
tis in  ventriculo  adest,  medicamentum  leniter  lax- 
ans antiphlogisticum  ante  adhibere  opus  est,  ex- 
empli causa  terram  foliatam  tartari  cum  magne- 
sia  carbonica,  postea  mercurium  dulcem  curn  ea- 

dem  magnesia  dare.  Abstinendum  est  ab  usu 
calomelanis,  ubicunque  diarrhoea  aquosa  quae 
vires  consumit  morbum  comitatur.  Si  tamen 
mercurio  uti  volumus,  unguentum  neapolitanum 
ad  unctiones  adhibemus,  quod  ab  infantibus 
majoribus  in  dosibus  quam  ab  adultis,  fertur. 

Hydrargyrum  muriaticum  mite  sal  ammopia- 
cum  sequitur,  quod  et  ipsum  virtute  antilympha- 
tica  praestat.  Solvit  et  promovet  sputa  et  materiae 
lymphaticae  exsudationes , vel  largam  muci  secre- 
tionem impedit.  Omnibus  in  casibus  pneumoniae 
indicatum  est,  ubi  mercurius  dulcis  non  dari  po- 
test. Sal  ammoniacum  nullo  modo  mercurium 
dulcem  supplere  potest  sed  post  eum  primum  lo- 
cum obtinet.  Optima  forma,  qua  sal  ammonia- 
cum datur  est,  qua  emulsionibus  seminum  papa- 
veris vel  amygdalarum  dulcium  excipitur  adjecto 
extracto  hyoscyami*  Harles  i)  ammoniacum,  ex- 
tracta saponacea  prasertim  axtract.  saponar.  ta- 
raxac*  Iwmar.  mesembryanthem.  et  antimonialia, 
quae  non  califaciunt,  praesertim  tartarum  stibia- 


j)  Ilarles  praktische  Bemerkungen  iiber  innere  Ent- 
aundungcn  b.  Xindern  S.  51. 

tum  in  dosibus  minimis  item  radices  senegae, 
amicae  et  gummata  resinosa  magnis  extulit  lau- 
dibus. Sed  Heimius  i)  noster  et  Henkius  2)  om- 
nia haec  medicamenta  non  satis  tuta  esse,  con- 
tendunt* Nam  si  inferior  inflammationis  gradus 
sit,  inflammationem  iis  medicamentis  augeri  asse- 
runt, sic  ut  Heimius  multum  detrimenti  illis  alla- 
tum esse  sibi  persuasum  habeat.  Detractio  san- 
guinis, calomelas,  sai  ammoniacum  et  alia  medi- 
camenta extrinsecus  adhibenda  de  quibus  disse- 
rendum est,  summa  sunt  auxilia,  quibus  opitulari 
inflammatis  infantum  pulmonibus  licet.  — Radix 
senegae , amicae,  oamphora,  ammonium  carbo- 
nicum  et  asa  foetida  multaque  alia  ex  incitantium 
r olatilium  antispasticorum  et  nervinorum  classe  ab 
aliis  auctoribus  (Schafer  et  Harles)  laudata  sunt. 
Sed  ubi  haec  medicamenta  profuerunt,  nulla  inflam- 
matio aderat,  aut  ubi  adfuerit,  vis  ejus  jam  fracta 
erat.  Morbo  provecto,  si  sputa  formari  incipiunt, 
sed  nondum  soluta,  sulphur  aurat.  antimon.  cum 
mercurio  vel  et  sine  eo,  tum  infusio  radie,  Seneg. 


2)  Horn’s  Arcliiv  18IC.  JB.  3.  S.  532, 

3)  Iienke’8  Kinderkrhtn.  S. 

liaud  admodum  valeris  cum  vino  antimon.  Hux- 
ham.  dari  potest.  In  lactentibus  syrup.  seneg* 
cum  oxymel.  squillit*  Si  trachea  muco  repleta 
est,  neque  actuositas  ad  eum  eliminandum  sufficit 
emeticum  porrigi  potest»  Si  morbus  protrahitur,  si 
chronicus  fit,  tussis  sine  febre  restat,  medicamenta 
tonica,  nutrientia,  demulceentia  ad  sputa  prolici- 
enda, tum  infusiones  senegae,  amicae  cum  oxy- 
melite  syuillit.  cum  volatilibus  aliquibus  indicata 
sunt;  inter  hac  medicamenta  doses  minores  mer- 
curii dulcis  et  sulphur,  aurat.  antimon*  dandae 
sunt.  Sed  morbus  nulla  inflammatio  nunc  est, 
sed  efFectus  inflammationis.  Summa  necessitate 

urgente,  si  debilitas  augetur,  periculum  suffocatio- 
nis adest,  tum  moschus,  Tinct*  ambrae,  Tinct* 
digital.  aether*  cum  minimis  dosibus  opii , quod  in 
teneris  infantibus  maximam  cautionem  exigit,  dari 
debet*  Hoffmannus  i)  in  casibus  ubi  ex  impedita 
exspuitione  et  rhoncho  continenti,  rem  ad  despe- 
rationem venisse  certum  erat,  florum  benzoes 
Grana  IV*  cum  camphorae  Granis  II.  secunda  qua- 
que hora  optimo  cum  successu  dedit,  saepissime- 
que  auxilium  tulit. 


l)  Hoflmann,  Sckarbock  u.  s.  w.  S.  296, 


Curatio  externa  in  pneumonia  infantum,  ut 
in  omnibus  infantum  morbis  inflammatoriis  cum 
cura  interna  exacte  conjungi  debet,  quamvis  in 
eedem  inflammationis  indirecte  tantum  agere 
possit.  Sed  receptivitas  incitamentorum  externo- 
rum totam  per  cutem  corporis  nostri  tanta  est 
adeoque  in  illa  processus  resorptionis  valet,  ut  ea 
ad  imminutionem  irritationis  relaxando  ac  resol- 
vendo maxime  prosit.  Praeprimis  salutares  sunt 
infrictiones  repetitae  linimenti  volatilis  cum  lau- 
dano  liquido  conjuncti  in  pectore,  unctiones  ex 
oleo,  balnea  tepida  fomentationes  tepidae,  cataplas- 
mata et  cetera.  Praecipue  ab  Illustri  Heimio  i) 
acetum  vini  tepidum,  in  quo  pannus  laneus  pilo- 
sior tinctus  est,  qui  pectori  imponitur,  quam  ca- 
lidissimum infans  ferre  potest,  sic  ut  singula  qua- 
que hora  novus  adhibeatur,  maxime  post  sangui- 
nis detractionem  landatur,  Harles  autem  refrige- 
rii periculum  inde  afferri  arbitratur»  Sin  autem 
hae  fomentationes  maxima  cum  cautione  fiunt, 
sic  ut  semper  calidae  sint,  nihil  ejusmodi  metu- 
endum est.  Clysmata  ex  aceto  vini  parum  idonea 


532* 


0 Horn’s  Archiv.  1810.  Bd.  III.  S. 


esse,  Heimius  asserit,  quum  febrem  et  inflamma- 
tionem inde  augeri  viderit*  Clysmata  vero  ex 
oleo  maximum  effectum  ex  ejus  sententia  habent. 
Vesicatoria  ad  optima  remedia  in  hoc  moibo  per- 
tinent* Cavendum  est,  ne  ante  sanguinis  detra- 
ctionem adhibeantur , ubi  inflammationem  angent 
et  tum  nocent j sed  post  illam  adbibita  actuoeita- 
tem  vasorum  auctam  mirifice  imminuunt,  secre- 
tionem in  cute  serosam  inducendo,  quae  exsudatio- 
nes  in  pectore  optime  praecavere  solet.  Extremo 
loco  sinapismos  cum  ceteris  rubefacientibus,  nomi- 
no, quae  ut  irritationem  inflammatoriam  dedu- 
cere valeant,  effectu  tamen  vesicatoriis  multo  in- 
feriora sunt* 


CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADJECTUM» 


Ego  Ferdinandus  Liman  anno  MDCCXCIII  die 
VII  m.  Jun.  Berolini  natus  sum.  Gymnasii  regii 
Joachinuci  discipulus  , sexennii  spatio  ab  infima 
classe  ad  supremam  usque  adscendi,  quam  per  an- 
num et  sex  menses  frequentavi,  deindeque  exami- 
ne rite  superato,  testimonio  maturitatis  munitus, 
universitatem  litterariam  iamiam  petiturus,  quum 
patria  omnem  juventutem  ad  arma  vocaret,  tribus 
cum  fratribus  arma  cepi,  atque  per  annum  et  sex 
menses  stipendia  merui. 

Deinde  anno  MDCCCX1V  pace  composita  ci- 
vibus academicis  hujus  almae  universitatis  Rect. 

Magnif*  Rudolphi  adscriptus,  usque  ad  hoc  tempus 
qua  potui  assiduitate  medicinae  studiis  incubui. 

A quo  inde  tempore  his  Virorum  Celeb.  le- 
ctionibus interfui: 

Beati  Solger  de  logice  et  dialectice,  Cei.  Fi- 
scher  de  physice,  111.  Hermbstaedt  de  chemia  ex- 
perimentali,  nec  minus  Cei.  Link  de  botanice,  de 
historia  naturali  dcque  pharmacologia , Cei.  Lich- 
tenstein  de  zoologia.  Interim  et  litteris  quae  ad 
humanitatem  pertinent  operain  dedi,  maximeque 
111.  Wolf  interpretationibus  librorum  Ciceronis  de 
officiis  et  natura  deorum  interfui.  In  osteologia 
autem  et  splanchnologia  unaque  in  anatomia  tam 
universa  quam  pathologica  et  organorum  sensuum, 
entozoologia  viris  111,  Knape  et  Rudolphi  praecep- 
toribus maxime  colendis  usus  sum,  qui  et  arto 
cadavera  dissecandi  in  theatro  anatomico  me  in- 
stituerunt. In  physiologiam  me  introduxit  111. 

Rudolphi,  in  semioticen  111.  Berends,  in  materiam 

medicam  Cei.  Osann.  Deinde  111.  Cbr.  Guil.  Hu- 
feland  institutiones  medicinae  practicae  frequentavi, 

* ^ f;  i i • J 

pathologiae  autem  et  therapiae  morborum  tam 
acutorum  quam  chronicorum  speciali  ab  eodem 
Viro  et  Illustr.  Berends  et  IrOrn  imbustus  sum. 

Ophthalmiatricen  ab  Exp.  Busse  et  I1U  Graefe  ac- 

, * *■ 

cepi.  Chirurgia  generali,  Akiurgia  ab  III.  Graefe 
eum  eruditus*  Arte  obstetricia  tam  theoretica 
quam  practica  111.  de  Siebokl  me  instituit.  In 
historia  autem  medicinae  Cei.  Link  praecep- 
tore egregio  gavisus  eum.  Denique  institutiones 
clinicas  Virorum  Illuatr.  Hufeland,  Berends,  Graefe, 
de  Siebold  et  Horn  frequentavi. 

Tentamine  et  examine  rigoroso  feliciter  su- 
peratis spero  fore,  ut,  dissertatione,  thesibusque 
defensis,  summi  in  medicina  et  chirurgia  honores 
hodierno  die  in  me  conferantur, 

THESES  DEFENDENDAE. 


I.  Venaesectio  teneris  in  infantibus  urgente 
necessitate  locum  habere  poest. 

II.  Variolae  numquam  extirpari  possunt.  — 

III.  Hydrophobiae  causam  esse  inflammatio- 
nem nego. 

